Diari Oficial de la Generalitat Valenciana


Sumari del DOGV 4669, del 14-01-2004 (2003/13235)

RESOLUCIÓ d'1 de desembre del 2003, del Servei Territorial d'Indústria d'Alacant, per la qual se sotmet a informació pública la sol·licitud d'autorització administrativa, el reconeixement de la utilitat pública i l'aprovació de l'execució del projecte d'instal·lacions: ampliació de la xarxa de distribució d'Alacant, connexió de servei a Cartonajes Aitana Coop. V., que discorre pel terme municipal de Cocentaina (Alacant). JUEXPR/2003/16 (CBREDE/2003/23).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4669

Data del DOGV
:   14-01-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/13241


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ d'1 de desembre del 2003, del Servei Territorial d'Indústria d'Alacant, per la qual se sotmet a informació pública la sol·licitud d'autorització administrativa, el reconeixement de la utilitat pública i l'aprovació de l'execució del projecte d'instal·lacions: ampliació de la xarxa de distribució d'Alacant, connexió de servei a Cartonajes Aitana Coop. V., que discorre pel terme municipal de Cocentaina (Alacant). JUEXPR/2003/16 (CBREDE/2003/23). [2003/X13785]
  
Als efectes previstos en la Llei 34/1998, de 7 d'octubre, del Sector d'Hidrocarburs; en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions de gas natural; en l'art. 17 de la Llei d'Expropiació Forçosa, de 16 de desembre de 1954 i 56 del seu Reglament (Decret de 26 d'abril de 1957), se sotmet a informació pública la sol·licitud les característiques de la qual es detallen a continuació:
  
· Peticionari: Gas Natural SDG, SA, amb domicili a l'efecte de notificacions a l'av. de les Balears, núm. 69. 46737 València.
  
· Objecte de la petició: autorització administrativa, reconeixement de la utilitat pública i aprovació de l'execució del projecte d'instal·lacions ?ampliació de la xarxa de distribució d'Alacant, connexió de servei a Cartonajes Aitana Coop. V.-, que discorre pel terme municipal de Cocentaina, a la província d'Alacant.
  
Descripció de les instal·lacions: el projecte d'instal·lacions té origen en la canonada existent d'acer 4?, rang de pressió APA inferior a 16 bar, que pertany a la Xarxa Sud de València eixida VS-4 de Gas Natural SDG, SA, i situada paral·lelament a la carretera de Benilloba (A-110). La connexió amb la canonada existent s'efectuarà mitjançant una presa en càrrega de 3- i ampliació mitjançant un reductor invertit 4'x3?. S'hi instal·larà, així mateix, una connexió de servei en arqueta, amb vàlvula d'acer de 4?, i una canalització principal a la connexió de servei a Cartonajes Aitana Coop. V. en acer d'1?.
  
La longitud de la canalització total projectada és de 233 metres.
  
Pressupost: nou mil tres-cents setze euros amb noranta-quatre cèntims (9.316,94 e).
  
El projecte inclou plans parcel·laris i la relació concreta i individualitzada dels béns i drets afectats.
  
· Afectació a finques particulars derivada de la construcció del projecte i les instal·lacions auxiliars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas en una franja de terreny de dos (2) metres al llarg del gasoducte, un a cada costat de l'eix, per on discorrerà enterrada la canonada o les canonades que es requerisquen per a la conducció del gas, i que estarà subjecta a les limitacions següents:
  
1. Prohibició d'efectuar treballs de llaurada o semblants a una profunditat superior a cinquanta (50) centímetres, com també prohibició de plantar arbres o arbustos a una distància inferior a dos (2) metres a comptar des de l'eix de la canonada.
  
2. Prohibició de fer qualsevol tipus d'obres o efectuar cap acte que puga fer malbé o pertorbar el bon funcionament de les instal·lacions, a una distància inferior a cinc (5) metres de l'eix del traçat, a les dues bandes del traçat. Aquesta distància pot reduir-se sempre que se sol·licite expressament i que es complisquen les condicions que, en cada cas, fixe l'òrgan competent de l'administració.
  
3. Lliure accés del personal i dels equips necessaris per a poder mantenir, reparar o renovar les instal·lacions, amb pagament, si escau, dels danys que s'ocasionen.
  
4. Possibilitat d'instal·lar les fites de senyalització o delimitació i els tubs de ventilació, com també de realitzar les obres superficials o subterrànies que siguen necessàries per a l'execució o el funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflecteix per a cada finca en els plànols parcel·laris d'expropiació. En aquesta zona es farà desaparéixer, temporalment, tot obstacle, es duran a terme les obres necessàries per a l'estesa i la instal·lació de la canalització i dels elements annexos, i s'executaran els treballs o de les operacions necessàries per als dits fins.
  
Tres. Per al pas dels cables de connexió i elements dispersius de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on discorreran enterrats els cables de connexió. Per als llits dispersius de la protecció catòdica, la franja de terreny, on s'estableix la imposició de servitud permanent de pas, ha de tenir com a amplària la corresponent a la de la instal·lació, més un metre (1) a cada costat. Aquestes franges estaran subjectes a les limitacions següents:
  
· Prohibició d'efectuar treballs de llaurada o semblants a una profunditat superior a cinquanta centímetres (50), prohibició de plantar arbres o arbustos i fer qualsevol tipus d'obres, construcció o edificació a una distància inferior a un metre i mig (1,5) a cada costat del cable de connexió o del límit de la instal·lació enterrada dels llits dispersius; es pot exercir el dret de talar o arrancar els arbres o arbustos que hi haja a una distància inferior a la indicada.
  
· Accés lliure del personal i dels elements necessaris per a poder vigilar, mantenir, reparar o renovar les instal·lacions, amb pagament, si escau, dels danys que s'ocasionen.
  
· Ocupació temporal, com a necessitat derivada de l'execució de les obres, de la zona que es reflecteix per a cada finca en els plànols parcel·laris d'expropiació i en què es farà desaparéixer tot obstacle, com també realitzar les obres necessàries per a l'estesa i el muntatge de les instal·lacions i dels elements annexos, amb l'execució de les obres o de les operacions necessàries per als dits fins.
  
Cosa que es fa pública per a coneixement generalment i especialment dels propietaris de terrenys i dels altre titulars afectats pel dit projecte, la relació dels quals s'insereix al final d'aquest anunci, perquè l'expedient puga ser examinat en aquest Servei Territorial d'Indústria d'Alacant, situat al carrer de Churruca, 29, 03418 Alacant, com també els plànols parcel·laris en els ajuntaments respectius, i presentar en tres exemplars, en aquest Servei Territorial, les al·legacions que consideren oportunes en el termini de vint dies a partir de l'endemà de la inserció d'aquest anunci.